gl gl hu en gl it gl en gl lt gl id gl gl gl gl gl gl en gl gl gl en en en gl gl gl es pt gl gl en es gl en pt vi gl eu gl en es gl en gl gl en en gl gl gl en ca pt en gl pt es gl
Blizzard veta a un xogador por amosarse a favor das revoltas de Hong Kong – Revista Morcego
Tan absurdo e duro como semella. Blizzard, a compañía americana detrás de éxitos como Diablo, World of Warcraft ou Overwatch, suspendeu a un xogador profesional de Hearthstone, Chung ‘Blitzchung’ Ng Wai após amosar o seu apoio ás manifestacións que están a ter lugar na rexión de Hong Kong.
O cesamento do xogador foi inmediato, situación que lle impide participar en calquera torneo oficial do videoxogo, amais de privarlle de todos os títulos e premios acumulados até o momento.
Segundo Blizzard, Blitzchung violou as normas de conduta ao facer ese chamamento á liberdade de Hong Kong e cargar contras as forzas de seguridade da zona. As declaracións foron feitas durante a emisión ao vivo do Grandmasters, o pasado 6 de outubro. A compañía sinala que as súas declaracións poderían ter repercusións políticas que farían perigar os intereses do videoxogo no mercado chinés. A suspensión durará un total de 12 meses.
[BREAKING] Hong Kong Hearthstone player @blitzchungHS calls for liberation of his country in post-game interview:https://t.co/3AgQAaPioj
— ? Inven Global ? (@InvenGlobal) October 6, 2019
Durante a intervención Blitzchung puxo unha máscara similar á portada por algúns manifestantes e berrou: «Liberdade para Hong Kong. É a revolución da nosa era!»
«A participación en calquera acto no que, baixo o criterio único de Blizzard, participes nunha disputa pública, poida ofender a unha porción ou grupo do público, ou que de calquera forma poida danar a imaxe de Blizzard, terá como resultado unha eliminación inmediata dos Grandmasters e unha redución do premio do xogador a un total de 0 dólares estadounidenses. Ademais, tamén se reducirán outras compensacións que poidan ser ofrecidas baixo o Manual e os Termos de Blizzard na súa páxina web», sinala a cita incluída no documento 2019 HEARTHSTONE GRANDMASTERS OFFICIAL COMPETITION RULES v1.4, páxina 12, sección 6.1, e que é usada como o principal escudo de Blizzard á hora de tomar esta decisión.
Os dous comentaristas que falaban co xogador en directo tamén se viron afectados e non poderán volver traballar con Blizzard. Ambos os dous trataron de afastarse das palabras de Blitzchung simulando agocharse baixo a mesa entre risas. A compañía considera que o xesto non foi suficiente.
Creador de Morcego. Escribo cousas, falo de cousas e encántame escoitar cousas.
¿Colabora George R. R. Martin con From Software?
O: 21 Maio, 2019
Valve estrea o seu novo True Sight e amosa a épica de The International 2018
O: 16 Xaneiro, 2019
Sigue a nosa páxina
Silent Hill: The Short Message aparece recollido no organismo de calificación coreano
O: 26 Setembro, 2022
O E3 2023 retomará o formato presencial entre o 13 e o 16 de xuño do 2023
O: 26 Setembro, 2022
Podcast :: A Gruta de Gizamaluke (5×02)
O: 26 Setembro, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deixa baleiro este campo se eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo